ΠΕΡΙΕΧΟΜΕΝΑ
ΑΠΟΦΑΣΕΙΣ
Μετονομασία του Εργαστηρίου Νεότερης και
Σύγχρονης Ιστορίας και Ιστορικής Εκπαίδευσης
σε Εργαστήριο Νεότερης και Σύγχρονης Ιστορίας
του Τμήματος Ιστορίας και Εθνολογίας της Σχολής Κλασικών και Ανθρωπιστικών Σπουδών του
Δημοκριτείου Πανεπιστημίου Θράκης - Έγκριση
Εσωτερικού Κανονισμού Λειτουργίας.
Τροποποίηση του Εσωτερικού Κανονισμού Λειτουργίας του Εργαστηρίου Βυζαντινών και Μετα-
βυζαντινών Ερευνών του Τμήματος Ιστορίας και
Εθνολογίας της Σχολής Κλασικών και Ανθρωπιστικών Σπουδών του Δ.Π.Θ.
ΑΠΟΦΑΣΕΙΣ
Αριθμ. απόφ. 26/126/16-1-2025
(1)
Μετονομασία του Εργαστηρίου Νεότερης και
Σύγχρονης Ιστορίας και Ιστορικής Εκπαίδευσης
σε Εργαστήριο Νεότερης και Σύγχρονης Ιστορίας
του Τμήματος Ιστορίας και Εθνολογίας της Σχολής Κλασικών και Ανθρωπιστικών Σπουδών του
Δημοκριτείου Πανεπιστημίου Θράκης - Έγκριση
Εσωτερικού Κανονισμού Λειτουργίας.
Η ΣΥΓΚΛΗΤΟΣ ΤΟΥ ΔΗΜΟΚΡΙΤΕΙΟΥ
ΠΑΝΕΠΙΣΤΗΜΙΟΥ ΘΡΑΚΗΣ
Έχοντας υπόψη:
1. Το ν.δ. 87/1973 «Περί ιδρύσεως Πανεπιστημίων εις
Θράκην και εις Κρήτην» (Α’ 159).
2. Το π.δ. 86/2013 «Συγχώνευση Τμημάτων, ίδρυση συγκρότηση - ανασυγκρότηση Σχολών στο Δημοκρίτειο
Πανεπιστήμιο Θράκης» (Α’ 124).
3. Τα άρθρα 5 και 9 του ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις»
(Α’ 131), όπως τροποποιήθηκε.
4. Τα άρθρα 76-78 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθε-
σία της Οδηγίας (ΕΕ) 2016/2102 και της Οδηγίας (ΕΕ)
2019/1024) - Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α’ 184).
5. Τον ν. 5094/2024 «Ενίσχυση του Δημόσιου Πανεπιστημίου - Πλαίσιο λειτουργίας μη κερδοσκοπικών πα-
ραρτημάτων ξένων πανεπιστημίων και άλλες διατάξεις»
(Α’ 39).
6. Την περ. ι της παρ. 4 του άρθρου 16 και τα άρθρα 46
και 47 του ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις» (Α’ 141).
7. Το Παράρτημα 2 του Εσωτερικού Κανονισμού του
Δημοκριτείου Πανεπιστημίου Θράκης (Β’  4751) που
αφορά τον Κανονισμό Λειτουργίας Πανεπιστημιακών
Εργαστηρίων του Δημοκριτείου Πανεπιστημίου Θράκης.
8. Την υπό στοιχεία ΔΠΘ/ΤΙΕΘΝ/10776/302/6-11-2024
απόφαση της Συνέλευσης (υπ’ αρ. 5/23-10-2024 συν.) του
Τμήματος Ιστορίας και Εθνολογίας της Σχολής Κλασικών
και Ανθρωπιστικών Σπουδών του Δ.Π.Θ., που αφορά στη
μετονομασία του Εργαστηρίου Νεότερης και Σύγχρονης
Ιστορίας και Ιστορικής Εκπαίδευσης σε Εργαστήριο Νεότερης και Σύγχρονης Ιστορίας του Τμήματος Ιστορίας
και Εθνολογίας της Σχολής Κλασικών και Ανθρωπιστικών
Σπουδών του Δ.Π.Θ. και στην έγκριση του Εσωτερικού
Κανονισμού Λειτουργίας του.
9. Την υπό στοιχεία ΔΠΘ/ΤΙΕΘΝ/15272/440/23-10-2024
αίτηση της Αθηνάς Συριάτου, Αναπληρώτριας Καθηγήτριας του Τμήματος Ιστορίας και Εθνολογίας της Σχολής
Κλασικών και Ανθρωπιστικών Σπουδών του Δ.Π.Θ.
10. Την υπό στοιχεία Α 1275/12-2-2016 πράξη του
Πρύτανη του Δ.Π.Θ. Καθηγητή Αθανάσιου Καραμπίνη
(Β’ 599), που αφορά στην ίδρυση Εργαστηρίου Νεότερης
και Σύγχρονης Ιστορίας και Ιστορικής Εκπαίδευσης του
Τμήματος Ιστορίας και Εθνολογίας της Σχολής Κλασικών και Ανθρωπιστικών Σπουδών του Δ.Π.Θ. και στην
έγκριση του Εσωτερικού Κανονισμού Λειτουργίας του.
11. Την υπό στοιχεία Α2462/20-1-2016 (υπ’ αρ. 37/
21/14-1-2016 συνέλευση), απόφαση της Συγκλήτου
του Δημοκρίτειου Πανεπιστημίου Θράκης με την οποία
εγκρίνεται η ίδρυση του Εργαστηρίου Νεότερης και Σύγχρονης Ιστορίας και Ιστορικής Εκπαίδευσης του Τμήμα-
τος Ιστορίας και Εθνολογίας της Σχολής Κλασικών και
Ανθρωπιστικών Σπουδών του Δ.Π.Θ. και ο Εσωτερικός
Κανονισμός Λειτουργίας του.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
11 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1810
14.04.2025 10:36:10
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1810/11.04.2025
12. Το υπ’ αρ. 309/18-12-2015 (Α’ 2462) έγγραφο του
Τμήματος Ιστορίας και Εθνολογίας της Σχολής Κλασικών
και Ανθρωπιστικών Σπουδών του Δ.Π.Θ.
13. Την υπό στοιχεία ΔΠΘ/ΣΥΓΚ/28036/1162/ 20-1-2023
(Β’ 540) απόφαση της Συγκλήτου του Δ.Π.Θ., σχετική με
την έγκριση Πρότυπου Εσωτερικού Κανονισμού Λειτουργίας των Πανεπιστημιακών Εργαστηρίων του Δ.Π.Θ.
14. Το υπό στοιχεία ΔΠΘ/ΣΚΑΣ/10772/96/8-10-2024
έγγραφο του Κοσμήτορα της Σχολής Κλασικών και Ανθρωπιστικών Σπουδών του Δ.Π.Θ.
15. Την υπό στοιχεία ΔΠΘ/ΔΔΚ/25927/2643/3-1-2023
διαπιστωτική πράξη εκλογής Πρύτανη και ορισμού τεσσάρων (4) Αντιπρυτάνεων του Δ.Π.Θ. (Υ.Ο.Δ.Δ. 4).
16. Την υπό στοιχεία ΔΠΘ/ΠΡ/27669/1883/18-1-2023
(Β’ 267) πράξη του Πρύτανη του Δ.Π.Θ. που αφορά στον
καθορισμό του τομέα ευθύνης και των επιμέρους αρμοδιοτήτων των τεσσάρων (4) Αντιπρυτάνεων του Δημο-
κριτείου Πανεπιστημίου Θράκης και της σειράς αναπλήρωσης Πρύτανη, σύμφωνα με την παρ. 2 του άρθρου 15
του ν. 4957/2022 (Α’ 141).
17. Την υπό στοιχεία ΔΠΘ/ΑΔΥΚΔ/ΣΥΓΚ/34656/3306/
708/14-1-2025 πράξη του Πρύτανη περί ανασυγκρότησης της Συγκλήτου του Δημοκριτείου Πανεπιστημίου
Θράκης για το ακαδημαϊκό έτος 2024-2025.
18. Το γεγονός ότι από την εφαρμογή των διατάξεων της παρούσας απόφασης δεν προκαλείται επιπλέον
δαπάνη σε βάρος του κρατικού προϋπολογισμού ή του
τακτικού προϋπολογισμού του Δημοκριτείου Πανεπιστημίου Θράκης.
19. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ - ΜΙΤΟΣ, αποφάσισε:
Να εγκρίνει τη μετονομασία του Εργαστηρίου Νεότερης και Σύγχρονης Ιστορίας και Ιστορικής Εκπαίδευσης
σε Εργαστήριο Νεότερης και Σύγχρονης Ιστορίας του
Τμήματος Ιστορίας και Εθνολογίας της Σχολής Κλασικών
και Ανθρωπιστικών Σπουδών του Δ.Π.Θ. και τον Εσωτερικό Κανονισμό Λειτουργίας του, ο οποίος έχει ως εξής:
Άρθρο 1
Το Εργαστήριο «Νεότερης και Σύγχρονης Ιστορίας
και Ιστορικής Εκπαίδευσης» του Τμήματος Ιστορίας και
Εθνολογίας της Σχολής Κλασικών και Ανθρωπιστικών
Σπουδών του Δημοκρίτειου Πανεπιστημίου Θράκης μετονομάζεται σε Εργαστήριο «Νεότερης και Σύγχρονης
Ιστορίας («Laboratory of Modern and Contemporary
History», ακρωνύμιο: ΕΝΣΙ/LoMaCH).
Άρθρο 2
Αντικείμενο και σκοπός του Εργαστηρίου
To Εργαστήριο έχει ως αντικείμενο και κύριο σκοπό:
1. Την προαγωγή της διδασκαλίας και της έρευνας στα
γνωστικά αντικείμενα της Παγκόσμιας, της Ευρωπαϊκής,
της Βαλκανικής και της Ελληνικής Νεότερης και Σύγχρονης Ιστορίας.
2. Την κάλυψη των διδακτικών και ερευνητικών αναγκών των Καθηγητών, των Λεκτόρων και των φοιτητών
του Τμήματος Ιστορίας και Εθνολογίας και των μελών του
(ΔΕΠ, ΕΔΙΠ, ΕΤΕΠ) καθώς και άλλων Τμημάτων του Δ.Π.Θ.
σε προπτυχιακό και μεταπτυχιακό επίπεδο σε θέματα
που εμπίπτουν στα παραπάνω γνωστικά αντικείμενα.
3. Την ανάπτυξη καινοτόμων προγραμμάτων έρευνας
για προπτυχιακούς, μεταπτυχιακούς φοιτητές και υποψηφίους διδάκτορες σε θέματα που εντάσσονται στα
γνωστικά αντικείμενα που μνημονεύονται στην παρ. 1.
4. Τον σχεδιασμό και τη διεξαγωγή ερευνητικών
προγραμμάτων χρηματοδοτούμενων είτε από το Δημοκρίτειο Πανεπιστήμιο Θράκης είτε από εξωτερικούς
χρηματοδότες, καθώς και τη συμμετοχή σε ερευνητικά
προγράμματα άλλων φορέων.
5. Τη διοργάνωση συνεδρίων, συμποσίων, ημερίδων,
σεμιναρίων, διαλέξεων και άλλων επιστημονικών εκδηλώσεων καθώς και την πρόσκληση Ελλήνων και ξένων
αναγνωρισμένων επιστημόνων και άλλων προσωπικοτήτων για την επιστημονική πρόοδο και την καθιέρωση
του Εργαστηρίου.
6. Την κάθε μορφής συνεργασία με άλλα πανεπιστημιακά ή ερευνητικά ιδρύματα της Ελλάδας ή της αλλο-
δαπής, εφόσον οι επιστημονικοί στόχοι συμπίπτουν,
συμβαδίζουν ή/και αλληλοσυμπληρώνονται με εκείνους
του Εργαστηρίου.
7. Τη συνεργασία με φορείς του Δημοσίου (π.χ. Υπουργείο Εθνικής Παιδείας και Θρησκευμάτων, Υπουργείο
Πολιτισμού, Υπουργείο Εξωτερικών κ.ά.), με Οργανισμούς Τοπικής Αυτοδιοίκησης, με επιστημονικούς και
κοινωνικούς φορείς, με διεθνείς οργανισμούς και οργανώσεις.
8. Την έκδοση αυτόνομου περιοδικού σχετικά με την
ιστορία, την έκδοση δημοσιεύσεων πορισμάτων των
ερευνών στην ιστοσελίδα του Εργαστηρίου, την έκδοση πρακτικών συνεδρίων, συμποσίων και ημερίδων, κα-
θώς και αυτοτελών μελετών αφιερωμένων στα γνωστικά
αντικείμενα Παγκόσμιας, Ευρωπαϊκής, Βαλκανικής και
Ελληνικής Νεότερης και Σύγχρονης Ιστορίας, τα οποία
έχουν εκπονηθεί στα πλαίσια των επιστημονικών δραστηριοτήτων του Εργαστηρίου.
Άρθρο 3
Δραστηριότητες Εργαστηρίου
Οι δραστηριότητες του Εργαστηρίου έχουν ως εξής:
1. Η διεξαγωγή βασικής και εφαρμοσμένης έρευνας
στα γνωστικά του αντικείμενα με σκοπό την ανάπτυξη
νέας γνώσης και την απόκτηση τεχνογνωσίας της ιστορικής έρευνας τόσο σε θεωρητικό όσο και σε εφαρμο-
σμένο επίπεδο.
2. Η συνεργασία, κατόπιν απόφασης του αρμοδίου
οργάνου του Δ.Π.Θ. με Ανώτατα Εκπαιδευτικά Ιδρύματα (Α.Ε.Ι.), αναγνωρισμένα ιδρύματα, ερευνητικούς και
τεχνολογικούς φορείς, πολιτιστικούς φορείς της ημεδαπής και αλλοδαπής, καθώς και Οργανισμούς Τοπικής
Αυτοδιοίκησης, εφόσον οι επιστημονικοί στόχοι τους συμπίπτουν ή είναι συναφείς με αυτούς του Εργαστηρίου.
3. Η συνεργασία με Διευθύνσεις Πρωτοβάθμιας και
Δευτεροβάθμιας Εκπαίδευσης και με σχολικές μονάδες
με στόχο τον σχεδιασμό και την υλοποίηση προγραμμάτων εκπαίδευσης μαθητών/τριών και επιμόρφωσης
εκπαιδευτικών.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1810/11.04.2025
4. Η παροχή επιστημονικού και εξειδικευμένου συμβουλευτικού έργου προς τρίτα φυσικά ή νομικά πρόσω-
πα ιδίως με γνωμοδοτήσεις και μελέτες.
5. Η παροχή εξειδικευμένων υπηρεσιών προς τρίτα
φυσικά ή νομικά πρόσωπα, σύμφωνα με την ισχύουσα
νομοθεσία και τον σκοπό του Δ.Π.Θ., και ιδίως προς τους
φορείς του δημόσιου τομέα, όπως αυτός οριοθετείται
σύμφωνα με την περ. α’ της παρ. 1 του άρθρου 14 του
ν. 4270/2014 (Α’ 143).
6. Η εκπόνηση ερευνητικών και αναπτυξιακών έργων/
προγραμμάτων, την οικονομική διαχείριση των οποίων
αναλαμβάνει ο Ειδικός Λογαριασμός Κονδυλίων Έρευνας
(Ε.Λ.Κ.Ε) του Δ.Π.Θ., καθώς και η οργάνωση και παροχή
επιμορφωτικών προγραμμάτων στα γνωστικά αντικείμενα του Εργαστηρίου.
7. Η εξασφάλιση πόρων και πηγών χρηματοδότησης
για την ενίσχυση της έρευνας στα αντικείμενα του Εργαστηρίου.
8. Η μέριμνα για τη διάχυση των δράσεων του Εργαστηρίου μέσω της οικείας ιστοσελίδας και των μέσων
κοινωνικής δικτύωσης του Εργαστηρίου, του Τμήματος
Ιστορίας και Εθνολογίας του Δ.Π.Θ., καθώς και μέσω των
ΜΜΕ (έντυπων και ψηφιακών) κ.ά.
9. Η θέσπιση και παροχή υποτροφιών και βραβείων
σε προπτυχιακούς/ές και μεταπτυχιακούς/ές φοιτητές/
τριες, υποψήφιους/ες διδάκτορες, μεταδιδακτορικούς/
ές ερευνητές/τριες και μέλη του Εργαστηρίου που ειδικεύονται σε γνωστικά αντικείμενα του Εργαστηρίου,
εφόσον εξασφαλισθούν οι απαραίτητοι πόροι.
10. Κάθε άλλη δραστηριότητα που καθορίζεται από
τον Εσωτερικό Κανονισμό Λειτουργίας του Εργαστηρίου,
εφόσον προάγει τη διδασκαλία, την επιστήμη και την
έρευνα στα γνωστικά αντικείμενα του Εργαστηρίου και
είναι σύμφωνη προς τους σκοπούς, την αποστολή του
Δ.Π.Θ. και την κείμενη νομοθεσία.
Άρθρο 4
Παροχή υπηρεσιών του Εργαστηρίου
προς τρίτους
1. Το Εργαστήριο δύναται να παρέχει υπηρεσίες προς
τρίτους, εφόσον πληροί τις ακόλουθες προϋποθέσεις:
α. Έχει τουλάχιστον ένα (1) μέλος Διδακτικού Ερευνητικού Προσωπικού (Δ.Ε.Π.), του οποίου το γνωστικό
αντικείμενο είναι ταυτόσημο, ίδιο ή συναφές με το αντικείμενο των υπηρεσιών που παρέχει το Εργαστήριο,
β. δεν παρεμποδίζονται οι ερευνητικές και εκπαιδευτικές δραστηριότητες του Δ.Π.Θ. και της ακαδημαϊκής
μονάδας στην οποία εντάσσεται το Εργαστήριο,
γ. οι δραστηριότητες που αφορούν στην παροχή υπηρεσιών δεν προκαλούν επιβάρυνση σε βάρος του προ-
ϋπολογισμού του Δ.Π.Θ.,
δ. η κοστολόγηση των παρεχόμενων υπηρεσιών είναι
εύλογη και δίκαιη και το Εργαστήριο εφαρμόζει κοστοστρεφή μεθοδολογία τιμολόγησης επί των υπηρεσιών
αυτών,
ε. οι υπηρεσίες που παρέχονται είναι σύμφωνες με τον
σκοπό και το αντικείμενο του Εργαστηρίου, όπως αυτός
καθορίζεται στην απόφαση ίδρυσής του και στον Εσωτερικό Κανονισμό Λειτουργίας του,
στ. το προσωπικό του είναι κατάλληλα εκπαιδευμένο
και επαρκεί για την παροχή υπηρεσιών προς τρίτους.
2. Οι παρεχόμενες υπηρεσίες του Εργαστηρίου θα
πρέπει να πληρούν μία τουλάχιστον από τις ακόλουθες
προϋποθέσεις:
α. Να παρουσιάζουν επιστημονικό ενδιαφέρον και να
προάγουν στην εξέλιξη της επιστήμης,
β. να ενισχύουν την εξωστρέφεια του Ιδρύματος,
γ. να ωφελούν την κοινωνία και την οικονομία, να
ανταποκρίνονται στις αναπτυξιακές ανάγκες του Δ.Π.Θ.
και της χώρας, να προωθούν τη διάχυση της γνώσης,
την αξιοποίηση των αποτελεσμάτων της έρευνας, την
καινοτομία, τη βιώσιμη ανάπτυξη, την κοινωνική συνοχή
και να συμβάλλουν στην παραγωγική ανασυγκρότηση
της χώρας.
3. Με απόφαση της Επιτροπής Ερευνών του Δ.Π.Θ., κατόπιν εισήγησης του/της Διευθυντή/τριας του Εργαστη-
ρίου, καθορίζεται το ακριβές ύψος της τιμής κάθε είδους
ομοειδών υπηρεσιών που παρέχονται προς απροσδιόριστο αριθμό φυσικών προσώπων. Η εισήγηση, πέραν
των στοιχείων των παρ. 1 και 2, περιλαμβάνει:
α. Το είδος και την περιγραφή κάθε υπηρεσίας,
β. την τιμή ανά είδος υπηρεσίας,
γ. το εύρος τιμολόγησης από τρίτους οικονομικούς
φορείς που προσφέρουν ταυτόσημες υπηρεσίες, εφόσον
υπάρχουν,
δ. οικονομοτεχνική ανάλυση κόστους της υπηρεσίας,
στην οποία περιλαμβάνεται υπολογισμός του κόστους απασχόλησης προσωπικού, των αναλωσίμων και λοιπών ειδών,
των πάγιων δαπανών και της απόσβεσης εξοπλισμού.
4. Οι τιμές ταυτόσημων υπηρεσιών μεταξύ του ίδιου
ή άλλου Εργαστηρίου δεν δύνανται να διαφέρουν ουσιωδώς μεταξύ τους.
5. Αν παρέχονται υπηρεσίες από Εργαστήρια, των
οποίων η διαδικασία κοστολόγησης ρυθμίζεται από την
κείμενη νομοθεσία, εφαρμόζεται η εν λόγω νομοθεσία.
Άρθρο 5
Τοποθέτηση προσωπικού στο Εργαστήριο
1. Η τοποθέτηση των μελών Διδακτικού Ερευνητικού
Προσωπικού (Δ.Ε.Π.), Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού
(Ε.ΔΙ.Π.) και Ειδικού Τεχνικού Εργαστηριακού Προσωπικού (Ε.Τ.Ε.Π.) στο Εργαστήριο πραγματοποιείται, σύμ-
φωνα με τις διατάξεις του άρθρου 50 του ν. 4957/2022
όπως ισχύει. Μέλη Δ.Ε.Π., Ε.Ε.Π., Ε.ΔΙ.Π. και Ε.Τ.Ε.Π. που
είναι τοποθετημένα σε πανεπιστημιακά Εργαστήρια
του Δ.Π.Θ. δύνανται να παρέχουν τις υπηρεσίες τους σε
περισσότερα από ένα (1) πανεπιστημιακά Εργαστήρια
του Ιδρύματος.
2. Στο Εργαστήριο δύναται να τοποθετείται διοικητικό
προσωπικό του Δ.Π.Θ., καθώς και να απασχολούνται οι
ακόλουθες κατηγορίες προσωπικού:
α. επισκέπτες/τριες καθηγητές/τριες και ερευνητές/τριες,
β. ερευνητές/τριες επί συμβάσει,
γ. επιστημονικοί/ές συνεργάτες/τριες της παρ. 1 του
άρθρου 58 του ν. 4957/2022,
δ. πρόσθετο ερευνητικό, επιστημονικό, διοικητικό,
τεχνικό και λοιπό προσωπικό με σύμβαση έργου ή
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1810/11.04.2025
εργασίας ορισμένου χρόνου σε περίπτωση εκτέλεσης
έργων/προγραμμάτων του Εργαστηρίου,
ε. προσωπικό του Δ.Π.Θ. για την εκτέλεση πρόσθετου
έργου επ’ αμοιβή
στ. προσωπικό που προβλέπεται από ειδικές νομοθετικές διατάξεις.
ζ. επιστήμονες της ημεδαπής και της αλλοδαπής που
θεραπεύουν τα γνωστικά αντικείμενα του Εργαστηρίου,
η. εκπαιδευτικοί της Πρωτοβάθμιας/Δευτεροβάθμιας
Εκπαίδευσης που υπηρετούν με απόσπαση στο Τμήμα
Ιστορίας και Εθνολογίας και έχουν ενδιαφέροντα συναφή
με τους σκοπούς του Εργαστηρίου.
3. Η μισθοδοσία του προσωπικού της παραγράφου
2 δεν βαρύνει τον προϋπολογισμό του Δ.Π.Θ. και καλύπτεται αποκλειστικά από πόρους του Εργαστηρίου,
η διαχείριση των οποίων πραγματοποιείται μέσω του
Ε.Λ.Κ.Ε. του Δ.Π.Θ.
4. Στο εργαστήριο δύνανται να πραγματοποιείται πρακτική άσκηση στο πλαίσιο του Erasmus placement ή της
Πρακτικής Άσκησης ομοταγών ή μη Τμημάτων.
5. Εθελοντές προπτυχιακοί και μεταπτυχιακοί φοιτητές, υποψήφιοι διδάκτορες και μεταδιδάκτορες δύνανται
να απασχολούνται αμισθί.
Άρθρο 6
Οικονομική διαχείριση πόρων του Εργαστηρίου
1. Η οικονομική διαχείριση των πόρων που προέρχονται από την παροχή υπηρεσιών μέσω του Εργαστηρίου
πραγματοποιείται αποκλειστικά μέσω του Ε.Λ.Κ.Ε. του
Δ.Π.Θ.
2. Τα έσοδα από την παροχή υπηρεσιών μέσω του
Εργαστηρίου εισπράττονται από τον Ε.Λ.Κ.Ε. του Δ.Π.Θ.
και εγγράφονται στον προϋπολογισμό έργου/προγράμματος του Εργαστηρίου και στον προϋπολογισμό του
Ε.Λ.Κ.Ε.
3. Με απόφαση του Συμβουλίου Διοίκησης του Δ.Π.Θ.,
κατόπιν εισήγησης της Επιτροπής Ερευνών, καθορίζεται το ποσοστό παρακράτησης επί των εσόδων που
προέρχονται από την παροχή υπηρεσιών του Εργαστηρίου υπέρ του Ε.Λ.Κ.Ε. (παρ. 4 του άρθρου 237 του
ν. 4957/2022) και το ποσοστό που διατίθεται για τη
δημιουργία έργου για την κάλυψη ερευνητικών, αναπτυξιακών και λειτουργικών αναγκών του Εργαστηρίου,
στο οποίο ορίζεται ως Επιστημονικά Υπεύθυνος/η ο/η
Διευθυντής/τρια του Εργαστηρίου.
4. Με απόφαση του Συμβουλίου Διοίκησης του Δ.Π.Θ.,
κατόπιν εισήγησης του/της Διευθυντή/τριας του Εργαστηρίου, είναι δυνατή η ανάθεση της οικονομικής δια-
χείρισης των πόρων που προέρχονται από την παροχή
υπηρεσιών του Εργαστηρίου στην Εταιρεία Αξιοποίησης
και Διαχείρισης της Περιουσίας του Δ.Π.Θ. Με όμοια απόφαση καθορίζεται το ποσοστό επί των πόρων του, το
οποίο παρακρατείται υπέρ της Εταιρείας.
5. Οι πόροι που προέρχονται από την παροχή υπηρεσιών μέσω του Εργαστηρίου αποτελούν ιδιωτικούς
πόρους του Δ.Π.Θ. Ενδεικτικά δύνανται να καλύπτουν
δαπάνες για αμοιβές πρόσθετου ερευνητικού, επιστημονικού, διοικητικού, τεχνικού και λοιπού προσωπικού
του Εργαστηρίου, πρόσθετες αμοιβές των μελών του
μόνιμου προσωπικού του Εργαστηρίου, μελών Διδακτικού Ερευνητικού Προσωπικού (Δ.Ε.Π.), Εργαστηριακού
Διδακτικού Προσωπικού, (Ε.ΔΙ.Π.), Ειδικού Τεχνικού Εργαστηριακού Προσωπικού, (Ε.Τ.Ε.Π.), Ειδικού Εκπαιδευ-
τικού Προσωπικού (Ε.Ε.Π.) και διοικητικού προσωπικού,
δαπάνες μετακινήσεων, δημοσιεύσεων, οργάνωσης συνεδρίων, καθώς και δημόσιων συμβάσεων για την προ-
μήθεια αναγκαίων ειδών για την ορθή και εύρυθμη λειτουργία των Εργαστηρίων και των δραστηριοτήτων τους.
Εσωτερικός Κανονισμός Λειτουργίας του
Εργαστηρίου
Άρθρο 7
Διοίκηση - Διευθυντής/τρια του Εργαστηρίου
1. Το Εργαστήριο διοικείται από τον/την Διευθυντή/
τριά του. Ως Διευθυντής/τρια του Εργαστηρίου εκλέγεται μέλος Διδακτικού Ερευνητικού Προσωπικού (Δ.Ε.Π.),
πλήρους απασχόλησης, της βαθμίδας του Καθηγητή ή
Αναπληρωτή Καθηγητή, με την επιφύλαξη της παρ. 8 του
άρθρου 48 του ν. 4957/2022. Η θητεία του/της Διευθυντή/τριας είναι τριετής.
2. Η επανεκλογή του ίδιου προσώπου στο αξίωμα του/
της Διευθυντή/τριας του Εργαστηρίου επιτρέπεται χωρίς
περιορισμό θητειών.
3. Δικαίωμα υποβολής υποψηφιότητας για το αξίωμα
του/της Διευθυντή/τριας έχουν μέλη Δ.Ε.Π. που υπηρετούν στο Τ.Ι.Ε. και έχουν ίδιο ή συναφές γνωστικό αντι-
κείμενο με αυτό του Εργαστηρίου.
Άρθρο 8
Διαδικασία εκλογής Διευθυντή/τριας
1. Η διαδικασία εκλογής του/της Διευθυντή/τριας ρυθμίζεται από το άρθρο 48 του ν. 4957/2022 (Α’ 141). Η
εκλογική διαδικασία πραγματοποιείται με καθολική, άμεση και μυστική ψηφοφορία που διενεργείται αποκλειστι-
κά ηλεκτρονικά με τη χρήση του ειδικού πληροφοριακού
συστήματος με την ονομασία «Ψηφιακή Κάλπη ΖΕΥΣ»
της ανώνυμης εταιρείας του Ελληνικού Δημοσίου με την
επωνυμία «Εθνικό Δίκτυο Υποδομών Τεχνολογίας και
Έρευνας Α.Ε.» (Ε.Δ.Υ.Τ.Ε. Α.Ε.).
2. Δεν επιτρέπεται να θέτουν υποψηφιότητα για τη
θέση του/της Διευθυντή/τριας του Εργαστηρίου όσοι/ες
αποχωρούν από την υπηρεσία λόγω συμπλήρωσης του
ανώτατου ορίου ηλικίας κατά τη διάρκεια της θητείας
για την οποία προκηρύσσεται η θέση, εκτός και αν στο
Εργαστήριο υπηρετεί ένα (1) μόνο μέλος Δ.Ε.Π. ή δεν
υπάρχει κανένας άλλος/η υποψήφιος/α. Η κατοχή θέσης
Διευθυντή/τριας Εργαστηρίου δεν είναι ασυμβίβαστη με
την κατοχή άλλου αξιώματος μονομελούς οργάνου διοίκησης του Δ.Π.Θ. ή με την ιδιότητα μέλους συλλογικού
οργάνου του Δ.Π.Θ.
3. Έως τη διενέργεια της πρώτης εκλογής, καθώς και
εάν δεν υπάρχουν υποψηφιότητες ή εκλείψει για οιονδήποτε λόγο, ο/η Διευθυντής/τρια ορίζεται από τη
Σύγκλητο, σύμφωνα με τα οριζόμενα στην περ. ι’ της
παρ. 4 του άρθρου 16 και την παρ. 7 του άρθρου 48 του
ν. 4957/2022 (Α’ 141).
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1810/11.04.2025
Άρθρο 9
Κανόνες Λειτουργίας του Εργαστηρίου
1. Το Εργαστήριο λειτουργεί κατά τις εργάσιμες ημέρες
και ώρες ανάλογα με τις ανάγκες εργασιών του και σύμφωνα με τον Κανονισμό Λειτουργίας Δ.Π.Θ. Το ωράριο
εργασίας του προσωπικού είναι αυτό που προβλέπεται για
κάθε κατηγορία στον Κανονισμό Λειτουργίας του Δ.Π.Θ.
2. Το Εργαστήριο λειτουργεί σε χώρους που του έχουν
παραχωρηθεί από το Τ.Ι.Ε. και χωρομετρούνται στις υφιστάμενες κτηριακές εγκαταστάσεις του Τ.Ι.Ε. στην Κομο-
τηνή για την εγκατάσταση των οργάνων και του λοιπού
τεχνικού εξοπλισμού που απαιτούνται για την άσκηση
του έργου του. Αν απαιτηθούν πρόσθετες ή άλλες εγκαταστάσεις για τους σκοπούς και την ανάπτυξη του Ερ-
γαστηρίου, αυτές θα οριστούν από τα αρμόδια όργανα
και διαδικασίες του Δ.Π.Θ.
3. Στον χώρο εγκατάστασης τοποθετείται πινακίδα
με τον τίτλο του Εργαστηρίου και τα στοιχεία του/της
Διευθυντή/τριας.
Άρθρο 10
Αρμοδιότητες Διευθυντή/τριας του Εργαστηρίου
Ο/Η Διευθυντής/τρια του Εργαστηρίου έχει τις ακόλουθες αρμοδιότητες:
α. προΐσταται και εποπτεύει τη λειτουργία του Εργαστηρίου,
β. μεριμνά για την εφαρμογή του Πρότυπου Εσωτερικού Κανονισμού Λειτουργίας του Εργαστηρίου, του Εσω-
τερικού Κανονισμού του Δ.Π.Θ. και των αποφάσεων των
οργάνων του, καθώς και για την τήρηση της νομοθεσίας,
γ. έχει την ιδιότητα του/της Επιστημονικά Υπεύθυνου/
ης σε έργα/προγράμματα του Ε.Λ.Κ.Ε. του Δ.Π.Θ., ο οποίος διαχειρίζεται τους ίδιους πόρους του Εργαστηρίου,
δ. εισηγείται προς τον Πρύτανη την τοποθέτηση ή διάθεση διοικητικού προσωπικού του Δ.Π.Θ. για την υπο-
στήριξή του έργου του Εργαστηρίου,
ε. εισηγείται προς την Επιτροπή Ερευνών του Ε.Λ.Κ.Ε.
του Δ.Π.Θ. την πρόσληψη έκτακτου ερευνητικού, επιστημονικού και λοιπού προσωπικού για τις ανάγκες του
Εργαστηρίου, υπογράφει τις συμβάσεις που συνάπτει το
Εργαστήριο για την παροχή υπηρεσιών προς τρίτους,
στ. συντονίζει κάθε εργασία η οποία γίνεται στο πλαίσιο ερευνητικού προγράμματος ή άλλου έργου που έχει
αποφασισθεί και αξιοποιεί πόρους του εργαστηρίου και
καθορίζει την προτεραιότητα στη χρησιμοποίηση αναλωσίμων, οργάνων και χώρων, σε περίπτωση που δεν
υπάρχει άλλη σχετική απόφαση. Επίσης, έχει την ευθύνη
για την προστασία των οργάνων και των εγκαταστάσεων
από βλάβες, την ασφαλή παραμονή του προσωπικού,
των φοιτητών/τριών και επισκεπτών και γενικά την ευθύνη για την απρόσκοπτη λειτουργία του Εργαστηρίου,
ζ. ασκεί κάθε άλλη αρμοδιότητα που ορίζεται στον
Εσωτερικό Κανονισμό Λειτουργίας του Δ.Π.Θ. και στον
Εσωτερικό Κανονισμό Λειτουργίας του Εργαστηρίου.
Ο/Η Διευθυντής/ντρια αναπληρώνεται, σε περίπτωση
απουσίας ή κωλύματος, από μέλη Δ.Ε.Π. του ίδιου Εργαστηρίου και ειδικότερα από το αρχαιότερο μέλος Δ.Ε.Π.
ξεκινώντας από την πρώτη βαθμίδα και εξαντλώντας
όλες τις βαθμίδες.
Άρθρο 11
Υποχρεώσεις του Εργαστηρίου προς
το Δημοκρίτειο Πανεπιστήμιο Θράκης
1. Στο πλαίσιο των δραστηριοτήτων του Εργαστηρίου
το προσωπικό του (τακτικά και συνεργαζόμενα μέλη,
έκτακτο προσωπικό κ.λπ.) οφείλει να τηρεί τον Εσωτερικό Κανονισμό Λειτουργίας του Δ.Π.Θ.
2. Το προσωπικό οφείλει να επιδεικνύει τη δέουσα επιμέλεια ως προς τη χρήση των υποδομών και του εξοπλι-
σμού του Εργαστηρίου.
3. Το Εργαστήριο οφείλει από τα έσοδά του να συντηρεί κατά προτεραιότητα τον εξοπλισμό και τους χώρους
όπου στεγάζεται.
4. Το Εργαστήριο οφείλει να παραχωρεί τους χώρους
και τον εξοπλισμό του (υπό την επίβλεψη και τις οδηγίες
του/της Διευθυντή/τριας ή άλλου μέλους του Εργαστηρίου) για την κάλυψη των εκπαιδευτικών αναγκών του
Τ.Ι.Ε., οι οποίες σε κάθε περίπτωση ικανοποιούνται κατά
προτεραιότητα.
5. Το Εργαστήριο οφείλει να κάνει ορθολογική χρήση
των υποδομών του, ώστε η παροχή υπηρεσιών προς
τρίτους να μην αποβαίνει εις βάρος του δημόσιου ερευνητικού και εκπαιδευτικού χαρακτήρα του Εργαστηρίου.
6. Σε κάθε επιστημονική δημοσίευση ή ανακοίνωση
αποτελεσμάτων έρευνας που εκπονήθηκε ολικά ή μερικά στο Εργαστήριο θα πρέπει να γίνεται αναφορά σε
αυτό ως δομή του Δ.Π.Θ.
Άρθρο 12
Διαδικασία σύναψης συμβάσεων
Παροχής Υπηρεσιών
1. Το Εργαστήριο δύναται να παρέχει υπηρεσίες προς
φορείς του ιδιωτικού ή δημόσιου τομέα, της περ. α’ της
παρ. 1 του άρθρου 14 του ν. 4270/2014 όπως ισχύει, κατόπιν σύναψης σύμβασης παροχής υπηρεσιών, η οποία
υπόκειται υποχρεωτικά σε έγγραφο τύπο. Οι συμβάσεις
παροχής υπηρεσιών εγκρίνονται από την Επιτροπή
Ερευνών του Ε.Λ.Κ.Ε. του Δ.Π.Θ., κατόπιν αιτήματος του/
της Διευθυντή/τριας του Εργαστηρίου ή άλλου ενδιαφερόμενου μέλους Δ.Ε.Π. που υπηρετεί στο Εργαστήριο και
επιθυμεί να παράσχει υπηρεσίες μέσω του Εργαστηρίου.
Περίληψή τους αναρτάται στο πρόγραμμα «ΔΙΑΥΓΕΙΑ».
Με απόφαση της Επιτροπής Ερευνών του Ε.Λ.Κ.Ε. του
Δ.Π.Θ. δύναται να εγκρίνεται πρότυπο σχέδιο σύμβασης παροχής υπηρεσιών ή άλλο ισοδύναμο έγγραφο
για κάθε Εργαστήριο, εφόσον αυτό εφαρμόζει σύστημα
διασφάλισης ποιότητας.
2. Αν το είδος των υπηρεσιών ή του υπό ανάθεση έργου προϋποθέτει τη χρήση πόρων του Εργαστηρίου,
όπως εξοπλισμός, υποδομές και ανθρώπινο δυναμικό
που υπηρετεί ήδη στο Εργαστήριο, για την έγκριση της
σύμβασης από την Επιτροπή Ερευνών του Ε.Λ.Κ.Ε. του
Δ.Π.Θ. απαιτείται η προσκόμιση βεβαίωσης του/της Διευθυντή/τριας του Εργαστηρίου περί της δυνατότητας διά-
θεσης των πόρων που απαιτούνται, ανά περίπτωση, για
την ορθή εκτέλεση της σύμβασης, χωρίς να παρακωλύεται η εκπαιδευτική και ερευνητική δραστηριότητα του
Εργαστηρίου και της ακαδημαϊκής μονάδας στην οποία
εντάσσεται (παρ. 2 του άρθρου 52 του ν. 4957/2022).
3. Οι συμβάσεις παροχής υπηρεσιών του Εργαστηρίου
περιλαμβάνουν κατ’ ελάχιστον τα ακόλουθα στοιχεία:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1810/11.04.2025
α. Την επωνυμία του Δ.Π.Θ. και του Εργαστηρίου,
β. το είδος και την περιγραφή των υπηρεσιών,
γ. το συμβατικό τίμημα των υπηρεσιών,
δ. τη χρονική διάρκεια της σύμβασης,
ε. τον/την προτεινόμενο/η Επιστημονικά Υπεύθυνο/η,
σύμφωνα με το άρθρο 234 του ν. 4957/2022 για την ορθή
εκτέλεση του φυσικού και οικονομικού αντικειμένου της
σύμβασης,
στ. τις υποχρεώσεις και τα δικαιώματα κάθε συμβαλλόμενου μέρους,
ζ. το δικαίωμα προβολής ή προώθησης του αντικειμένου ή των αποτελεσμάτων των υπηρεσιών που πε-
ριγράφονται στη σύμβαση από τον αντισυμβαλλόμενο
αποδέκτη των υπηρεσιών, καθώς και τα μέσα προβολής
ή προώθησης,
η. το έκτακτο ερευνητικό, επιστημονικό και λοιπό
προσωπικό, εφόσον κρίνεται αναγκαία η απασχόληση
έκτακτου προσωπικού για την ορθή υλοποίηση της
σύμβασης,
θ. ρήτρες εμπιστευτικότητας και εχεμύθειας, αν υφίσταται σχετική ανάγκη,
ι. κάθε άλλο στοιχείο που κρίνεται αναγκαίο για την
ορθή υλοποίηση της σύμβασης.
4. Μετά από την ολοκλήρωση της διαδικασίας σύναψης της σύμβασης, με απόφαση της Επιτροπής Ερευνών
του Ε.Λ.Κ.Ε. του Δ.Π.Θ. εγκρίνεται η αποδοχή διαχείρισης έργου/προγράμματος του Ε.Λ.Κ.Ε. σύμφωνα με τους
όρους της σύμβασης παροχής υπηρεσιών.
5. Το Εργαστήριο που θα παρέχει υπηρεσίες δύναται
μέσω του Ε.Λ.Κ.Ε. του Δ.Π.Θ. να συνάπτει συνεργασίες με φορείς της περ. α’ της παρ. 1 του άρθρου 14 του
ν. 4270/2014 υπό τη μορφή προγραμματικών συμβάσεων με σκοπό την παροχή υπηρεσιών, που εγκρίνονται
με απόφαση του Συμβουλίου Διοίκησης του Δ.Π.Θ. Αν το
είδος των υπηρεσιών προϋποθέτει τη χρήση πόρων του
Εργαστηρίου, απαιτείται η προσκόμιση της βεβαίωσης
της παρ. 2 του παρόντος άρθρου.
6. Το Εργαστήριο που θα παρέχει υπηρεσίες δύναται
να συμμετέχει μέσω του Ε.Λ.Κ.Ε. του Δ.Π.Θ. ως υποψήφιος οικονομικός φορέας σε κάθε είδους διαγωνιστική
διαδικασία αναθετουσών αρχών για τη σύναψη δημόσιας σύμβασης με αντικείμενο την παροχή υπηρεσιών
σύμφωνα με τον ν. 4412/2016. Για τον σκοπό αυτόν ο
Ε.Λ.Κ.Ε. δύναται να προβαίνει σε κάθε απαραίτητη ενέργεια ως υποψήφιος οικονομικός φορέας σύμφωνα με τον
ν. 4412/2016 όπως ισχύει, συμπεριλαμβανομένης της
διαδικασίας έκδοσης εγγυητικής επιστολής. Αν ο Ε.Λ.Κ.Ε.
αναδειχθεί ως ανάδοχος της διαγωνιστικής διαδικασίας,
με απόφαση της Επιτροπής Ερευνών, εγκρίνεται η σύναψη της δημόσιας σύμβασης και ακολουθεί η αποδοχή
διαχείρισης έργου/προγράμματος με αντικείμενο την
παροχή των υπηρεσιών που περιγράφονται στη διαγωνιστική διαδικασία, με Επιστημονικά Υπεύθυνο/η τον/
την Διευθυντή/τρια του Εργαστηρίου ή άλλο μέλος που
υπηρετεί ή παρέχει τις υπηρεσίες του σε αυτό.
Άρθρο 13
Υποχρεώσεις των εργαζομένων στην παροχή
υπηρεσιών
1. Όλο το προσωπικό του Εργαστηρίου είναι υποχρεωμένο να δείχνει τη μεγαλύτερη δυνατή επιμέλεια κατά
την εκτέλεση της υπηρεσίας του, να αφιερώνει σε αυτήν
ανεπιφύλακτα τις γνώσεις και την εμπειρία του, εφαρμόζοντας τους κανόνες της τέχνης και της επιστήμης και να
τηρεί τον Κώδικα Δεοντολογίας και Καλής Πρακτικής και
τον Κώδικα Ηθικής και Δεοντολογίας Ερευνών του Δ.Π.Θ.
2. Η ευθύνη για τη μη τήρηση των υποχρεώσεων των
απασχολουμένων σε κάθε έργο παροχής υπηρεσιών ανήκει στον/στην Επιστημονικά Υπεύθυνο/η του Έργου, ο/η
οποίος/α αναλαμβάνει τη σύνθεση της Ομάδας Εργασίας
και την κατανομή του έργου στα μέλη της ομάδας.
3. Ο/Η Διευθυντής/τρια του Εργαστηρίου σε συνεργασία με τον/την Επιστημονικά Υπεύθυνο/η του Έργου συ-
ντονίζει την απρόσκοπτη εκτέλεση του έργου παροχής
υπηρεσιών και εξασφαλίζει ότι η παροχή υπηρεσιών εκ
μέρους των μελών του Εργαστηρίου δεν γίνεται σε βάρος του κύριου έργου τους, που είναι το εκπαιδευτικό και
το ερευνητικό έργο στο πλαίσιο λειτουργίας του Δ.Π.Θ.,
υπό την έννοια ότι παρέχεται εκτός των ωρών εργασίας
κάθε μέλους του προσωπικού στο Δ.Π.Θ.
Άρθρο 14
Διαδικασίες και όροι ασφάλειας της εργασίας και
της υγιεινής των εργαζομένων
1. Το Εργαστήριο με ευθύνη του/της Διευθυντή/τριας
και του/της Επιστημονικά Υπεύθυνου/ης είναι υποχρεωμένο να εξασφαλίζει όλες τις προϋποθέσεις για την
ασφάλεια της εργασίας των εργαζομένων και των εγκαταστάσεών του. Υποχρεούται επίσης να παρέχει στους/
στις εργαζόμενους/ες όλα τα μέσα ασφάλειας και να
διατηρεί τον εξοπλισμό του σε άριστη κατάσταση.
2. Το Εργαστήριο είναι υποχρεωμένο με ευθύνη του/
της Διευθυντή/τριας να διαθέτει όλα τα απαραίτητα μέσα
για την παροχή, σε περίπτωση ανάγκης, πρώτων βοηθειών στους/στις εργαζόμενους/ες.
3. Η πρόσβαση στο Εργαστήριο επιτρέπεται στο εξουσιοδοτημένο προσωπικό μόνον, ενώ απαιτείται ευκρινής
σήμανση.
4. Το Εργαστήριο είναι υποχρεωμένο να φροντίζει με
συνέπεια για την τήρηση όλων των προβλεπόμενων
κανόνων υγιεινής και καθαριότητας τόσο στις εγκαταστάσεις του όσο και στον περιβάλλοντα χώρο.
Η απόφαση να δημοσιευθεί στην Εφημερίδα της Κυβερνήσεως.
Ο Πρύτανης
ΦΩΤΙΟΣ ΜΑΡΗΣ
Ι
Αριθμ. αποφ. 25/126/16-1-2025
(2)
Τροποποίηση του Εσωτερικού Κανονισμού Λειτουργίας του Εργαστηρίου Βυζαντινών και Μετα-
βυζαντινών Ερευνών του Τμήματος Ιστορίας και
Εθνολογίας της Σχολής Κλασικών και Ανθρωπιστικών Σπουδών του Δ.Π.Θ.
Η ΣΥΓΚΛΗΤΟΣ ΤΟΥ ΔΗΜΟΚΡΙΤΕΙΟΥ
ΠΑΝΕΠΙΣΤΗΜΙΟΥ ΘΡΑΚΗΣ
Έχοντας υπόψη:
1. Το ν.δ. 87/1973 «Περί ιδρύσεως Πανεπιστημίων εις
Θράκην και εις Κρήτην» (Α’ 159).
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1810/11.04.2025
2. Το π.δ. 86/2013 «Συγχώνευση Τμημάτων, ίδρυση συγκρότηση - ανασυγκρότηση Σχολών στο Δημοκρίτειο
Πανεπιστήμιο Θράκης» (Α’ 124).
3. Τα άρθρα 5 και 9 του ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις»
(Α’ 131).
4. Τα άρθρα 76-78 του ν. 4727/2020 (Α’ 184) - Ψηφιακή Διακυβέρνηση (Ενσωμάτωση στην Ελληνική Νομο-
θεσία της Οδηγίας (ΕΕ) 2016/2102 και της Οδηγίας (ΕΕ)
2019/1024) - Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις.
5. Τον ν. 5094/2024 «Ενίσχυση του Δημόσιου Πανεπιστημίου - Πλαίσιο λειτουργίας μη κερδοσκοπικών πα-
ραρτημάτων ξένων πανεπιστημίων και άλλες διατάξεις»
(Α’ 39).
6. Την περ. ι της παρ. 4 του άρθρου 16 και των άρθρων 46 και 47 του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141).
7. Το Παράρτημα 2 του Εσωτερικού Κανονισμού του
Δημοκριτείου Πανεπιστημίου Θράκης (Β’  4751) που
αφορά τον Κανονισμό Λειτουργίας Πανεπιστημιακών
Εργαστηρίων του Δημοκριτείου Πανεπιστημίου Θράκης.
8. Την υπό στοιχεία ΔΠΘ/ΤΙΕΘΝ/10776/302/6-11-2024
απόφαση της Συνέλευσης (υπ’ αρ. 5/23-10-2024 συν.) του
Τμήματος Ιστορίας και Εθνολογίας της Σχολής Κλασικών
και Ανθρωπιστικών Σπουδών του Δ.Π.Θ., που αφορά στη
μετονομασία του Εργαστηρίου Νεότερης και Σύγχρονης
Ιστορίας και Ιστορικής Εκπαίδευσης σε Εργαστήριο Νεότερης και Σύγχρονης Ιστορίας του Τμήματος Ιστορίας
και Εθνολογίας της Σχολής Κλασικών και Ανθρωπιστικών
Σπουδών του Δ.Π.Θ. και στην έγκριση του Εσωτερικού
Κανονισμού Λειτουργίας του.
9. Το υπό στοιχεία ΔΠΘ/ΤΙΕΘΝ/14328/389/21-10-2024
αίτημα του Καθηγητή Γεωργίου Τσιγάρα.
10. Την υπό στοιχεία ΔΠΘ/ΔΔΚ/53089/6083/1-10-2018
πράξη του Πρύτανη του Δ.Π.Θ. Καθηγητή Αλέξανδρου
Πολυχρονίδη (Β’ 5009), που αφορά στη μετονομασία του
Εργαστηρίου «Παλαιογραφίας - Συντηρήσεως Χειρογράφων και Παλαιοτύπων Βιβλίων» του Τμήματος Ιστορίας
και Εθνολογίας της Σχολής Κλασικών και Ανθρωπιστικών Σπουδών του Δημοκρίτειου Πανεπιστημίου Θρά-
κης σε Εργαστήριο «Βυζαντινών και Μεταβυζαντινών
Ερευνών (Laboratory of Byzantine and Post-Byzantine
Researches)» και στην έγκριση του Εσωτερικού Κανονισμού Λειτουργίας του.
11. Την υπό στοιχεία ΔΠΘ/ΣΥΓΚ/53089/2926/
17-7-2018 (υπ’ αρ. 83/60/5 Ιουλίου 2018 συνέλευση)
απόφαση της Συγκλήτου του Δημοκρίτειου Πανεπιστημίου Θράκης με την οποία εγκρίνεται η μετονομασία του
Εργαστηρίου Παλαιογραφίας - Συντηρήσεως Χειρογράφων και Παλαιοτύπων Βιβλίων του Τμήματος Ιστορίας
και Εθνολογίας του Δ.Π.Θ. σε Εργαστήριο Βυζαντινών και
Μεταβυζαντινών Ερευνών και ο Εσωτερικός Κανονισμός
Λειτουργίας του.
12. Το υπό στοιχεία ΔΠΘ/ΤΙΕΘΝ/53088/2283/27-6-2018
(ΔΠΘ/ΔΔΚ/53089/6083/27-6-2018)
έγγραφο
του
Τμήματος Ιστορίας και Εθνολογίας, που αφορά στη μετονομασία του Εργαστηρίου Παλαιογραφίας - Συντη-
ρήσεως Χειρογράφων και Παλαιοτύπων Βιβλίων σε Εργαστήριο Βυζαντινών και Μεταβυζαντινών Ερευνών και
στην έγκριση του Εσωτερικού Κανονισμού Κανονισμός
Λειτουργίας του.
13. Το π.δ. 480/1993 (Β’ 214), με το οποίο ιδρύεται το
Εργαστήριο Παλαιογραφίας - Συντηρήσεως Χειρογράφων και Παλαιοτύπων Βιβλίων του Τμήματος Ιστορίας
και Εθνολογίας της Σχολής Κλασικών και Ανθρωπιστικών
Σπουδών του Δ.Π.Θ.
14. Την υπό στοιχεία ΔΠΘ/ΣΥΓΚ/28036/1162/20-1-2023
(Β’ 540) απόφαση της Συγκλήτου του Δ.Π.Θ., σχετική με
την έγκριση Πρότυπου Εσωτερικού Κανονισμού Λειτουργίας των Πανεπιστημιακών Εργαστηρίων του Δ.Π.Θ.
15. Το υπό στοιχεία ΔΠΘ/ΣΚΑΣ/10772/96/8-10-2024
έγγραφο του Κοσμήτορα της Σχολής Κλασικών και Ανθρωπιστικών Σπουδών του Δ.Π.Θ.
16. Την υπό στοιχεία ΔΠΘ/ΔΔΚ/25927/2643/3-1-2023
διαπιστωτική πράξη εκλογής Πρύτανη και ορισμού τεσσάρων (4) Αντιπρυτάνεων του Δ.Π.Θ. (Υ.Ο.Δ.Δ. 4).
17. Την υπό στοιχεία ΔΠΘ/ΠΡ/27669/1883/18-1-2023
πράξη του Πρύτανη του Δ.Π.Θ. που αφορά στον καθορισμό του τομέα ευθύνης και των επιμέρους αρμοδιοτή-
των των τεσσάρων (4) Αντιπρυτάνεων του Δημοκριτείου
Πανεπιστημίου Θράκης και της σειράς αναπλήρωσης
Πρύτανη, σύμφωνα με την παρ. 2 του άρθρου 15 του
ν. 4957/2022 (Α’ 141), η οποία δημοσιεύθηκε στο ΦΕΚ
Β’ 267.
18. Την υπό στοιχεία ΔΠΘ/ΑΔΥΚΔ/ΣΥΓΚ/34656/3306/
708/14-1-2025 πράξη του Πρύτανη περί ανασυγκρότησης της Συγκλήτου του Δημοκριτείου Πανεπιστημίου
Θράκης για το ακαδημαϊκό έτος 2024-2025.
19. Το γεγονός ότι από την εφαρμογή των διατάξεων της παρούσας απόφασης δεν προκαλείται επιπλέον
δαπάνη σε βάρος του κρατικού προϋπολογισμού ή του
τακτικού προϋπολογισμού του Δημοκριτείου Πανεπιστημίου Θράκης.
20. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει υπο-
χρέωση καταχώρισης στο ΕΜΔΔ - ΜΙΤΟΣ, αποφάσισε:
Να εγκρίνει την τροποποίηση του Εσωτερικού Κανονισμού Λειτουργίας του Εργαστηρίου Βυζαντινών και
Μεταβυζαντινών Ερευνών του Τμήματος Ιστορίας και
Εθνολογίας της Σχολής Κλασικών και Ανθρωπιστικών
Σπουδών του Δ.Π.Θ. ως εξής:
ΕΣΩΤΕΡΙΚΟΣ ΚΑΝΟΝΙΣΜΟΣ
«Εργαστηρίου Βυζαντινών και Μεταβυζαντινών
Ερευνών (Laboratory of Byzantine and Post-Byzantine
Researches)» του Τμήματος Ιστορίας και Εθνολογίας της
Σχολής Κλασικών και Ανθρωπιστικών Σπουδών του Δημοκρίτειου Πανεπιστημίου Θράκης
Άρθρο 1:
Ίδρυση Εργαστηρίου
Το «Εργαστήριο Βυζαντινών και Μεταβυζαντινών
Ερευνών (Laboratory of Byzantine and Post-Byzantine
Researches)» του Τμήματος Ιστορίας και Εθνολογίας
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1810/11.04.2025
της Σχολής Κλασικών και Ανθρωπιστικών Σπουδών του
Δημοκριτείου Πανεπιστημίου Θράκης, που ιδρύθηκε
ως «Εργαστήριο Παλαιογραφίας - Συντηρήσεως χειρογράφων και παλαιοτύπων βιβλίων» με το π.δ. 480/1993
(Α’ 214) και μετονομάστηκε «Εργαστήριο Βυζαντινών και
Μεταβυζαντινών Ερευνών» με την υπό στοιχεία ΔΠΘ/
ΔΔΚ/53089/6083/1-10-2018 απόφαση του Πρύτανη
του ΔΠΘ (Β’ 5009) λειτουργεί στο Τμήμα Ιστορίας και
Εθνολογίας της Σχολής Κλασικών και Ανθρωπιστικών
Σπουδών του Δημοκριτείου Πανεπιστημίου Θράκης και
εξυπηρετεί τις εκπαιδευτικές και ερευνητικές ανάγκες
στα γνωστικά αντικείμενα της Βυζαντινής Ιστορίας, Βυζαντινής και Μεταβυζαντινής Γραμματείας, καθώς και
Βυζαντινής και Μεταβυζαντινής Τέχνης.
Άρθρο 2:
Αντικείμενο, σκοπός και
δραστηριότητες Εργαστηρίου
Το Εργαστήριο Βυζαντινών και Μεταβυζαντινών Ερευνών έχει ως αποστολή:
1. Την κάλυψη των διδακτικών αναγκών σε προπτυχιακό και μεταπτυχιακό επίπεδο του Τμήματος Ιστορίας
και Εθνολογίας της Σχολής Ανθρωπιστικών Σπουδών,
καθώς και άλλων Τμημάτων του Πανεπιστημίου Θράκης
στα αντικείμενα με τα οποία ασχολείται.
2. Τη διεξαγωγή εφαρμοσμένης έρευνας στα γνωστικά
του αντικείμενα με σκοπό την ανάπτυξη νέας γνώσης και
την απόκτηση τεχνογνωσίας τόσο σε θεωρητικό όσο και
σε πειραματικό - εφαρμοσμένο επίπεδο.
3. Την αναβάθμιση των υφισταμένων και τη δημιουργία νέων σύγχρονων και ελκυστικών προγραμμάτων
σπουδών πρώτου και δεύτερου κύκλου του ΤΙΕ της ΣΚΑΣ.
4. Την ανάπτυξη προγραμμάτων διδασκαλίας και έρευνας για μεταπτυχιακούς και διδακτορικούς φοιτητές και
μεταδιδακτορικούς ερευνητές στο πλαίσιο των γνωστικών αντικειμένων του Εργαστηρίου.
5. Την κάθε μορφής συνεργασία με Ιδρύματα Ερευνών
και Ινστιτούτα, Ακαδημαϊκά Ιδρύματα, Επιστημονικούς
Φορείς της ημεδαπής και αλλοδαπής, εφόσον οι επιστημονικοί στόχοι συμπίπτουν, συμβαδίζουν και αλληλοσυ-
μπληρώνονται με εκείνους του Εργαστηρίου, μέσα σε
πνεύμα αμοιβαιότητας και συλλογικής εργασίας.
6. Την εκπόνηση ερευνητικών προγραμμάτων και την
οργάνωση επιμορφωτικών προγραμμάτων στα γνωστικά του αντικείμενα, χρηματοδοτούμενων από εθνικούς,
ευρωπαϊκούς ή άλλους πόρους, δημόσιους ή ιδιωτικούς.
7. Την εκπόνηση ερευνητικών και αναπτυξιακών προγραμμάτων, την οικονομική διαχείριση των οποίων ανα-
λαμβάνει ο Ειδικός Λογαριασμός Κονδυλίων Έρευνας
του ΔΠΘ, καθώς και την οργάνωση και παροχή επιμορφωτικών προγραμμάτων μέσω του Κέντρου Επιμόρφω-
σης και Δια Βίου Μάθησης στα γνωστικά αντικείμενα
του Εργαστηρίου.
8. Τη συνεργασία με φορείς του Δημοσίου, με Νομικά
Πρόσωπα Δημοσίου και Ιδιωτικού Δικαίου και με Οργανισμούς Τοπικής Αυτοδιοίκησης και Τοπικούς Φορείς για
την προώθηση των σκοπών του Εργαστηρίου.
9. Την υποστήριξη εκπαιδευτικών και πολιτιστικών
φορέων και την προσφορά κοινωνικού έργου μέσω
δράσεων, παρεμβάσεων και υποστήριξης δομών, όπως
πολιτιστικές δράσεις, δομές εκπαίδευσης, δημοτικές βιβλιοθήκες, δημοτικές επιχειρήσεις πολιτισμού, μουσεία.
10. Την οργάνωση συνεδρίων, συμποσίων, ημερίδων, σεμιναρίων, διαλέξεων και άλλων επιστημονικών
εκδηλώσεων, την πρόσκληση επιστημόνων και άλλων
προσωπικοτήτων από την Ελλάδα και το εξωτερικό που
θα συμβάλλουν στην προαγωγή των σκοπών του Εργαστηρίου.
11. Την παροχή επιστημονικού και εξειδικευμένου
συμβουλευτικού έργου προς τρίτα νομικά ή φυσικά
πρόσωπα.
12. Την πραγματοποίηση δημοσιεύσεων και εκδόσεων
σχετικών με τα γνωστικά αντικείμενα της Βυζαντινής
Ιστορίας, Βυζαντινής και Μεταβυζαντινής Γραμματείας,
καθώς και Βυζαντινής και Μεταβυζαντινής Τέχνης.
13. Την οργάνωση βάσεων δεδομένων που θα περιλαμβάνουν ψηφιακές υποδομές που συνδέονται με τα
γνωστικά αντικείμενα με τα οποία ασχολείται.
14. Την παροχή υπηρεσιών κατά τα προβλεπόμενα
σύμφωνα με το άρθρο 51 του ν. 4957/2022.
15. Την εξασφάλιση πόρων και πηγών χρηματοδότησης για την ενίσχυση της έρευνας στα αντικείμενα που
θεραπεύει.
16. Τη θέσπιση και παροχή υποτροφιών και βραβείων
σε προπτυχιακούς/ές και μεταπτυχιακούς/ές φοιτητές/
τριες και μέλη του Εργαστηρίου που ειδικεύονται σε
γνωστικά αντικείμενα του Εργαστηρίου, εφόσον εξασφαλιστούν οι απαραίτητοι πόροι.
17. Κάθε άλλη δραστηριότητα που καθορίζεται από
τον Εσωτερικό Κανονισμό Λειτουργίας του Εργαστηρίου
και τον Κανονισμό Λειτουργίας Πανεπιστημιακών Εργαστηρίων του Δημοκριτείου Πανεπιστημίου Θράκης, εφό-
σον προάγει την επιστήμη και την έρευνα στα γνωστικά
αντικείμενα του Εργαστηρίου και είναι σύμφωνη προς
τους σκοπούς, την αποστολη του ΔΠΘ και την κείμενη
νομοθεσία.
Άρθρο 3
Προϋποθέσεις Παροχής Υπηρεσιών
Εργαστηρίου προς τρίτους
Οι προϋποθέσεις παροχής υπηρεσιών του Εργαστηρίου προς τρίτους ορίζονται από την υπ’ αρ. 36/114/
13-6-2024 απόφαση της Συγκλήτου του ΔΠΘ/Έγκριση
Εσωτερικού Κανονισμού Δημοκριτείου Πανεπιστημίου
Θράκης (Θέμα Β1 - Διοικητικά) / Β’ 4751/2024/Παράρτ. 2,
άρθρο 4.
Άρθρο 4
Διοίκηση - Διευθυντής Πανεπιστημιακού
Εργαστηρίου
1. Το Εργαστήριο διοικείται από τον/την Διευθυντή/
ντριά του. Ως Διευθυντής/ντρια πανεπιστημιακού εργαστηρίου εκλέγεται μέλος Διδακτικού Ερευνητικού Προ-
σωπικού (ΔΕΠ), πλήρους απασχόλησης, της βαθμίδας
του Καθηγητή ή Αναπληρωτή Καθηγητή.
2. Η επανεκλογή του ίδιου προσώπου στο αξίωμα του/
της Διευθυντή/ντριας πανεπιστημιακού εργαστηρίου
επιτρέπεται χωρίς περιορισμό θητειών.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1810/11.04.2025
3. Δικαίωμα υποβολής υποψηφιότητας για το αξίωμα
του/της Διευθυντή/ντριας έχουν μέλη ΔΕΠ που έχουν
τοποθετηθεί και υπηρετούν στο πανεπιστημιακό εργαστήριο και έχουν ίδιο ή συναφές γνωστικό αντικείμενο
με αυτό του εργαστηρίου.
4. Ο Διευθυντής ορίζεται και αναπληρώνεται σε περίπτωση απουσίας ή κωλύματος σύμφωνα με τις εκάστοτε
ισχύουσες διατάξεις.
5. Οι προϋποθέσεις κατ’ εξαίρεση τοποθέτησης Επίκουρου Καθηγητή μέλους του Εργαστηρίου ως Διευ-
θυντή του ορίζονται από την υπ’ αρ. 36/114/13-6-2024
απόφαση της Συγκλήτου του ΔΠΘ/Έγκριση Εσωτερικού Κανονισμού Δημοκριτείου Πανεπιστημίου Θράκης
(Θέμα Β1 - Διοικητικά) / Β’ 4751//Παράρτ. 2, άρθρο 5.
Άρθρο 5
Διαδικασία εκλογής Διευθυντή
Η διαδικασία εκλογής του/της Διευθυντή/ντριας
ρυθμίζονται από τις διατάξεις του άρθρου 48 του
ν. 4957/2022 και από την υπ’ αρ. 36/114/13-6-2024 απόφαση της Συγκλήτου του ΔΠΘ/Έγκριση Εσωτερικού Κα-
νονισμού Δημοκριτείου Πανεπιστημίου Θράκης (Θέμα
Β1 - Διοικητικά) / Β’ 4751/Παράρτ. 2, άρθρο 6.
Άρθρο 6
Αρμοδιότητες του Διευθυντή
Ο/Η Διευθυντής/ντρια του εργαστηρίου έχει τις ακόλουθες αρμοδιότητες:
1. Προΐσταται και εποπτεύει τη λειτουργία του πανεπιστημιακού εργαστηρίου.
2. Μεριμνά για την εφαρμογή του Πρότυπου Εσωτερικού Κανονισμού Λειτουργίας των πανεπιστημιακών
εργαστηρίων, του Εσωτερικού Κανονισμού Λειτουργίας του πανεπιστημιακού εργαστηρίου, του εσωτερικού
κανονισμού του Ιδρύματος και των αποφάσεων των οργάνων του, καθώς και για την τήρηση της νομοθεσίας,
3. Έχει την ιδιότητα του/της Επιστημονικά Υπευθύνου
σε έργα/προγράμματα του Ειδικού Λογαριασμού Κονδυλίων Έρευνας (ΕΛΚΕ), ο οποίος διαχειρίζεται τους ίδιους
πόρους του πανεπιστημιακού εργαστηρίου.
4. Εισηγείται προς τον/την Πρύτανη την τοποθέτηση ή
διάθεση διοικητικού προσωπικού του Ιδρύματος για την
υποστήριξή του πανεπιστημιακού εργαστηρίου.
5. Εισηγείται προς την Επιτροπή Ερευνών του ΕΛΚΕ
την πρόσληψη έκτακτου ερευνητικού, επιστημονικού
και λοιπού προσωπικού για τις ανάγκες του πανεπιστημιακού εργαστηρίου.
6. Υπογράφει τις συμβάσεις που συνάπτει το πανεπιστημιακό εργαστήριο για την παροχή υπηρεσιών προς
τρίτους.
7. Ο/Η Διευθυντής/ντρια συντονίζει κάθε εργασία η
οποία γίνεται στο πλαίσιο ερευνητικού προγράμματος
ή άλλου έργου που έχει αποφασισθεί και καθορίζει
την προτεραιότητα στη χρησιμοποίηση αναλωσίμων,
οργάνων και χώρων, σε περίπτωση που δεν υπάρχει
άλλη σχετική απόφαση. Επίσης, έχει την ευθύνη για την
προστασία των οργάνων και των εγκαταστάσεων από
βλάβες, την ασφαλή παραμονή του προσωπικού, των
φοιτητών και επισκεπτών και γενικά την ευθύνη για την
απρόσκοπτη λειτουργία του Εργαστηρίου.
8. Ασκεί κάθε άλλη αρμοδιότητα που ορίζεται στον εσωτερικό κανονισμό του Ιδρύματος και στον Εσωτερικό Κα-
νονισμό λειτουργίας του πανεπιστημιακού εργαστηρίου.
Άρθρο 7
Τοποθέτηση Προσωπικού στο Εργαστήριο
1. Η τοποθέτηση των μελών ΔΕΠ, ΕΕΠ, ΕΔΙΠ και ΕΤΕΠ
στο εργαστήριο πραγματοποιείται σύμφωνα με τις διατάξεις του άρθρου 50 του ν. 4957/2022. Μέλη ΔΕΠ,
ΕΕΠ, ΕΔΙΠ και ΕΤΕΠ που είναι τοποθετημένα στο εργαστήριο δύνανται να παρέχουν τις υπηρεσίες τους σε
περισσότερα από ένα (1) πανεπιστημιακά εργαστήρια
του Ιδρύματος.
2. Στο εργαστήριο δύναται να τοποθετείται διοικητικό
προσωπικό του Ιδρύματος καθώς και να απασχολούνται
και οι ακόλουθες κατηγορίες προσωπικού: α) επισκέπτες
καθηγητές/τριες και επισκέπτες ερευνητές/τριες, β) ερευνητές/τριες επί συμβάσει, γ) επιστημονικοί συνεργάτες
της παρ. 1 του άρθρου 58 του ν. 4957/2022 όπως ισχύει
δ) πρόσθετο ερευνητικό, επιστημονικό, διοικητικό, τεχνικό και λοιπό προσωπικό με σύμβαση έργου ή εργα-
σίας ορισμένου χρόνου σε περίπτωση εκτέλεσης έργων/
προγραμμάτων του πανεπιστημιακού εργαστηρίου, ε)
προσωπικό του Ιδρύματος για την εκτέλεση πρόσθετου
έργου επ’ αμοιβή στ) προσωπικό που προβλέπεται από
ειδικές νομοθετικές διατάξεις.
3. Η μισθοδοσία του προσωπικού της ως άνω παραγράφου δεν βαρύνει τον προϋπολογισμό του Ιδρύματος
και καλύπτεται αποκλειστικά από πόρους των Πανεπιστημιακών Εργαστηρίων, η διαχείριση των οποίων πραγ-
ματοποιείται μέσω του ΕΛΚΕ.
Άρθρο 8
Εγκατάσταση - Λειτουργία
1. Οι χώροι στέγασης του Εργαστηρίου παραχωρούνται σε αυτό με απόφαση της Συνέλευσης του Τμήματος
Ιστορίας και Εθνολογίας. Στους χώρους αυτούς τοποθετούνται ενδεικτικές πινακίδες με την ονομασία του
Εργαστηρίου και όποια άλλα στοιχεία κριθούν σκόπιμα
από τον Διευθυντή του.
2. Οι χώροι, οι εγκαταστάσεις και ο εξοπλισμός του
Εργαστηρίου χρησιμοποιούνται από το προσωπικό που
έχει ενταχθεί στο Εργαστήριο και από όσους συνεργάζονται στο πλαίσιο των δραστηριοτήτων του. Οι προ-
τεραιότητες για τις χρήσεις αυτές, σε περίπτωση που
δεν υφίσταται σχετική απόφαση, καθορίζονται από τον
Διευθυντή με γνώμονα την εξυπηρέτηση της αποστολής
του Εργαστηρίου.
3. Το Εργαστήριο λειτουργεί κατά τις εργάσιμες ημέρες
και ώρες, σύμφωνα με τον κανονισμό του Ιδρύματος. Το
ωράριο εργασίας του προσωπικού είναι αυτό που προβλέπεται από τις κείμενες διατάξεις για κάθε κατηγορία.
Το ωράριο εργασίας των διοικητικών υπαλλήλων που
εντάσσονται στο Εργαστήριο είναι αυτό που προβλέπεται από τις κείμενες διατάξεις ή από τις αποφάσεις των
αρμοδίων οργάνων του Ιδρύματος για τη συγκεκριμένη
κατηγορία προσωπικού. Είναι δε δυνατό να λειτουργήσει σε ώρες και ημέρες εκτός ωραρίου, προκειμένου να
φιλοξενήσει διδακτικά ή ερευνητικά προγράμματα, μετά
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1810/11.04.2025
από αίτηση των ενδιαφερομένων και έγκριση του διευθυντή με τις προϋποθέσεις που τίθενται.
4. Ο Διευθυντής ενημερώνεται πριν από τη διεξαγωγή
κάθε εργασίας που γίνεται στο Εργαστήριο στα πλαίσια ερευνητικού προγράμματος ή άλλου έργου που
έχει αποφασισθεί και καθορίζει μέσα στα πλαίσια της
αποστολής του Εργαστηρίου την προτεραιότητα στη
χρησιμοποίηση οργάνων και χώρων σε περίπτωση που
δεν υπάρχει σχετική απόφαση.
5. Ο Διευθυντής έχει την ευθύνη για την εν γένει λειτουργία του Εργαστηρίου, τη χρησιμοποίηση οργάνων
και υλικών που ανήκουν σ’ αυτό, την παραμονή των εργαζομένων (προσωπικού, φοιτητών, επισκεπτών), στους
χώρους όπου τηρούνται ειδικοί κανόνες ασφαλείας που
αποσκοπούν στην προφύλαξη υγείας και αρτιμέλειας
των εργαζομένων, καθώς και στην προστασία των οργάνων και εγκαταστάσεων του από βλάβες.
6. Η χρήση των χώρων, των εγκαταστάσεων και του
εξοπλισμού του Εργαστηρίου από το λοιπό προσωπικό
του Τμήματος ή από οποιονδήποτε άλλον είναι δυνατή
ύστερα από σχετική έγκριση του Διευθυντή, εφόσον δεν
παρεμποδίζονται οι δραστηριότητες του Εργαστηρίου.
7. Η χρησιμοποίηση των οργάνων του Εργαστηρίου
επιτρέπεται μόνο στο προσωπικό του Εργαστηρίου ή
άλλους ερευνητές που έχουν ειδική επί των οργάνων
αυτών εκπαίδευση και εξουσιοδότηση. Κινητά όργανα
και σκεύη τα οποία παραδίδονται για τη διεξαγωγή εργασιών επιστρέφονται, μετά τη χρησιμοποίησή τους,
στην κατάσταση που είχαν παραδοθεί.
8. Με εισήγηση του Διευθυντή στα αρμόδια όργανα
του ιδρύματος είναι δυνατή η πρόσληψη επιστημόνων
σε τομείς σχετικούς με τις διδακτικές και ερευνητικές
δραστηριότητες του Εργαστηρίου, σύμφωνα με τις κείμενες διατάξεις.
9. Το Εργαστήριο μπορεί να συνεργάζεται και να συνάπτει συμβάσεις παροχής έργου ανάλογα με τις ανάγκες
του διδακτικού ή/και του ερευνητικού έργου.
Άρθρο 9
Οικονομική διαχείριση πόρων
Τα έσοδα του Εργαστηρίου προέρχονται αποκλειστικά από ίδιους πόρους και δεν βαρύνουν τον προϋπο-
λογισμό του Ιδρύματος, σύμφωνα με το άρθρο 60 του
ν. 4386/2016 (Α’ 83/2014).
Ειδικότερα οι πόροι του Εργαστηρίου μπορεί να προέρχονται από:
1. Τα έσοδα από την παροχή υπηρεσιών, σύμφωνα με
το άρθρο 28 παρ. 10 του ν. 4485/2017 (Α’ 114).
2. Τις πιστώσεις από άλλες πηγές όπως: α. Η ετήσια επιχορήγηση από τακτικό προϋπολογισμό και προϋπολογι-
σμό δημοσίων επενδύσεων από τα διάφορα Υπουργεία
της χώρας. β. Οι κληρονομιές, κληροδοτήματα, δωρεές,
χορηγίες και κάθε άλλη οικονομική ενίσχυση που προέρχεται από ημεδαπά ή αλλοδαπά φυσικά και νομικά
πρόσωπα προς το Δημοκρίτειο Πανεπιστήμιο Θράκης
για τους σκοπούς των Εργαστηρίων, εφόσον δεν τίθενται
όροι που αντιβαίνουν στο σκοπό των Εργαστηρίων και
του Δημοκριτείου Πανεπιστημίου Θράκης.
3. Την εκτέλεση ερευνητικών προγραμμάτων που πραγματοποιούνται για ίδιο λογαριασμό ή λογαριασμό τρίτων.
4. Συνέδρια και εκπαιδευτικά σεμινάρια.
5. Από κάθε άλλη νόμιμη πηγή.
6. Η οικονομική διαχείριση των πόρων που προέρχονται από την παροχή υπηρεσιών μέσω των πανεπιστη-
μιακών εργαστηρίων του Ιδρύματος πραγματοποιείται
αποκλειστικά μέσω του Ειδικού Λογαριασμού Κονδυλίων
Έρευνας.
7. Τα έσοδα από την παροχή υπηρεσιών μέσω πανεπιστημιακών εργαστηρίων εισπράττονται από τον ΕΛΚΕ
του Ιδρύματος και εγγράφονται στον προϋπολογισμό
έργου/προγράμματος του Εργαστηρίου και στον προϋπολογισμό του ΕΛΚΕ.
8. Με απόφαση του Συμβουλίου Διοίκησης, κατόπιν
εισήγησης της Επιτροπής Ερευνών του ΕΛΚΕ, καθορίζεται
το ποσοστό παρακράτησης επί των εσόδων που προέρχονται από την παροχή υπηρεσιών των πανεπιστημια-
κών εργαστηρίων του Ιδρύματος υπέρ του ΕΛΚΕ του ΑΕΙ
(παρ. 4 του άρθρου 237 του ν. 4957/2022) και το ποσοστό
που διατίθεται για τη δημιουργία έργου για την κάλυψη
ερευνητικών, αναπτυξιακών και λειτουργικών αναγκών
του εργαστηρίου, στο οποίο ορίζεται ως Επιστημονικά
Υπεύθυνος ο/η Διευθυντής/ντρια του Εργαστηρίου.
9. Με απόφαση του Συμβουλίου Διοίκησης, κατόπιν
εισήγησης του Διευθυντή του πανεπιστημιακού εργαστηρίου, είναι δυνατή η ανάθεση της οικονομικής δια-
χείρισης των πόρων που προέρχονται από την παροχή
υπηρεσιών του πανεπιστημιακού εργαστηρίου στην
Εταιρεία Αξιοποίησης και Διαχείρισης της Περιουσίας
του Α.Ε.Ι. Με όμοια απόφαση καθορίζεται το ποσοστό
παρακράτησης επί των πόρων του, το οποίο παρακρατάται υπέρ της Εταιρείας.
10. Οι πόροι που προέρχονται από την παροχή υπηρεσιών μέσω πανεπιστημιακών εργαστηρίων αποτελούν
ιδιωτικούς πόρους του Ιδρύματος. Ενδεικτικά δύνανται
να καλύπτουν δαπάνες για αμοιβές πρόσθετου ερευνητικού, επιστημονικού, διοικητικού, τεχνικού και λοιπού
προσωπικού του πανεπιστημιακού εργαστηρίου, πρόσθετες αμοιβές των μελών του μόνιμου προσωπικού του
Εργαστηρίου, μελών Διδακτικού ΔΕΠ, ΕΕΠ, ΕΔΙΠ, ΕΤΕΠ
και διοικητικού προσωπικού, δαπάνες μετακινήσεων,
δημοσιεύσεων, οργάνωσης συνεδρίων, καθώς και δημόσιων συμβάσεων για την προμήθεια αναγκαίων ειδών για
την ορθή και εύρυθμη λειτουργία των πανεπιστημιακών
εργαστηρίων και των δραστηριοτήτων τους.
Άρθρο 10
Διαδικασία σύναψης συμβάσεων
Παροχής Υπηρεσιών
Η διαδικασία σύναψης συμβάσεων Παροχής Υπηρεσιών καθορίζεται από την υπ’ αρ. 36/114/13-6-2024
απόφαση της Συγκλήτου του ΔΠΘ/Έγκριση Εσωτερικού Κανονισμού Δημοκριτείου Πανεπιστημίου Θράκης
(Θέμα Β1 - Διοικητικά) / Β’ 4751/Παράρτ. 2, άρθρο 10.
Άρθρο 11
Υποχρεώσεις των εργαζομένων στην
παροχή υπηρεσιών
1. Όλο το προσωπικό του Εργαστηρίου είναι υποχρεωμένο να δείχνει τη μεγαλύτερη δυνατή επιμέλεια κατά
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1810/11.04.2025
την εκτέλεση της υπηρεσίας του, να αφιερώνει σ’ αυτή
ανεπιφύλακτα τις γνώσεις και την εμπειρία του εφαρμόζοντας τους κανόνες της τέχνης και της επιστήμης και να
τηρεί τον Κώδικα Δεοντολογίας και Καλής Πρακτικής και
τον Κώδικα Ηθικής και Δεοντολογίας Ερευνών του ΔΠΘ.
2. Η ευθύνη για τη μη τήρηση των υποχρεώσεων των
απασχολουμένων σε κάθε έργο παροχής υπηρεσιών
ανήκει στον/στην Επιστημονικά Υπεύθυνο/η του Έργου,
ο οποίος αναλαμβάνει τη σύνθεση της Ομάδας Εργασίας
και την κατανομή του έργου στα μέλη της ομάδας.
3. Ο/Η Διευθυντής/ντρια του Εργαστηρίου σε συνεργασία με τον/την Επιστημονικά Υπεύθυνο του Έργου
συντονίζει την απρόσκοπτη εκτέλεση του έργου παροχής υπηρεσιών και εξασφαλίζει ότι η παροχή υπηρεσιών
εκ μέρους των μελών του Εργαστηρίου δεν γίνεται σε
βάρος του κύριου έργου τους, που είναι το εκπαιδευτικό και το ερευνητικό έργο στο πλαίσιο λειτουργίας του
Ιδρύματος υπό την έννοια ότι παρέχεται εκτός των ωρών
εργασίας κάθε μέλους του προσωπικού στο ίδρυμα.
Άρθρο 12
Τηρούμενα Βιβλία
1. Για τις ανάγκες του Πανεπιστημιακού Εργαστηρίου
τηρούνται τα ακόλουθα στοιχεία σε έντυπη ή ηλεκτρονική μορφή:
· Βαθμολόγιο φοιτητών
· Βιβλίο πρωτοκόλλου.
· Βιβλίο πρακτικών-αποφάσεων
· Βιβλίο περιουσιακών στοιχείων (πάγιος εξοπλισμός).
· Αρχείο ερευνητικών προγραμμάτων.
· Αρχείο ερευνητικών δεδομένων.
2. Με απόφαση του/της Διευθυντή/ντριας μπορεί να
τηρείται και κάθε άλλο βιβλίο ή στοιχείο που προβλέπεται από την ισχύουσα νομοθεσία ή κρίνεται απαραίτητο.
Άρθρο 13
Τίτλος - Σφραγίδα
1. Ο τίτλος του Εργαστηρίου είναι «Εργαστήριο Βυζαντινών και Μεταβυζαντινών Ερευνών». Ο τίτλος αυτός
καθώς και τα στοιχεία του Διευθυντή του Εργαστηρίου
αναγράφονται στους χώρους του Τμήματος που είναι
εγκατεστημένο το Εργαστήριο.
2. Το Εργαστήριο χρησιμοποιεί για την αλληλογραφία
του όμοια στρογγυλή σφραγίδα με αυτή του Τμήματος
και την προσθήκη του τίτλου του.
3. Ανάλογη σφραγίδα με τα στοιχεία στην αγγλική
γλώσσα «Laboratory of Byzantine and Post-Byzantine
Researches» χρησιμοποιεί το Εργαστήριο για την ξενόγλωσση αλληλογραφία του.
4. Το Εργαστήριο χρησιμοποιεί λογότυπο οτυ Ιδρύματος για τις ακόλουθες χρήσεις: α) Παρουσιάσεις, αναφο-
ρές ή έντυπα που αφορούν εκπαιδευτικές ερευνητικές ή
αναπτυξιακές δράσεις του Πανεπιστημίου, β) Δικτυακούς
τόπους που δημιουργούνται από τα πανεπιστημιακά εργαστήρια, γ) Όλες τις δράσεις επικοινωνίας του Πανεπι-
στημίου όπως κάρτες, δελτία τύπου, ενημερωτικά δελτία
(newsletter), κοινωνικά δίκτυα.
5. Δικαίωμα χρήσης του λογότυπου έχουν: α) Τα μέλη
της ακαδημαϊκής κοινότητας του Ιδρύματος (φοιτητές,
ακαδημαϊκό και διοικητικό προσωπικό), β) Συνεργάτες
του Ιδρύματος (π.χ. εταίροι σε προγράμματα) με στόχο
την ανάδειξη/συμμετοχή του Πανεπιστημίου σε κοινές
δράσεις, γ) Δημοσιογράφοι, ερευνητές ή/και ιδιώτες
που αναφέρονται στο Ίδρυμα ή αναπαράγουν υλικό
από αυτό.
6. Χρήση από μη αναφερόμενους και χρήσεις που δεν
αναφέρονται παραπάνω απαγορεύονται και απαιτείται
η άδεια του Ιδρύματος.
Άρθρο 14
Χρήση των υποδομών του Εργαστηρίου
1. Η χρήση του εργαστηρίου επιτρέπεται μόνο σε άτομα που ανήκουν στην ακαδημαϊκή κοινότητα του Ιδρύ-
ματος και, συγκεκριμένα, σε άτομα που ανήκουν στις
εξής κατηγορίες: (α) μέλη ΔΕΠ και λοιποί διδάσκοντες/
ουσες, (β) προπτυχιακοί και μεταπτυχιακοί φοιτητές/
τριες, (γ) ερευνητές/τριες, (δ) τεχνικό και εκπαιδευτικό
προσωπικό, (ε) σπουδαστές/στριες και εκπαιδευτές/τριες προγραμμάτων επιμόρφωσης που διοργανώνει το
Ίδρυμα, (στ) διοικητικοί υπάλληλοι.
2. Πρόσωπα που δεν ανήκουν στις παραπάνω κατηγορίες μπορούν, κατ’ εξαίρεση, να χρησιμοποιήσουν το
εργαστήριο μόνο μετά από άδεια του Διευθυντή του
Εργαστηρίου.
3. Κάθε εργαζόμενος ή επισκέπτης στις εγκαταστάσεις
του Εργαστηρίου οφείλει να τηρεί τους κανόνες υγιεινής
και ασφάλειας που έχει θεσπίσει το Εργαστήριο, η Σχολή
ή το Ίδρυμα.
4. H χρήση του εργαστηριακού εξοπλισμού επιτρέπεται μόνο στο επιστημονικό προσωπικό του Εργαστηρίου
ή σε άλλους ερευνητές που έχουν εκπαιδευτεί στη χρήση
των συγκεκριμένων οργάνων και έχουν εξουσιοδοτηθεί
από τον Διευθυντή.
Άρθρο 15
Τίτλος
Ο τίτλος του εργαστηρίου αναγράφεται σε κάθε έντυπό του, μαζί με το διακριτικό του τίτλο. Ο τίτλος αυτός
καθώς και τα στοιχεία του/της Διευθυντή/τριας του εργαστηρίου αναγράφονται στους χώρους του Ιδρύματος
που είναι εγκατεστημένο το εργαστήριο.
Άρθρο 16
Έναρξη Ισχύος
Η ισχύς του παρόντος κανονισμού αρχίζει από τη
δημοσίευσή του στην Εφημερίδα της Κυβερνήσεως. Ο
ισχύων κατά τη δημοσίευση του παρόντος εσωτερικός
κανονισμός του Εργαστηρίου διατηρείται σε ισχύ κατά
το μέρος που δεν προσκρούει στον παρόντα.
Η απόφαση να δημοσιευθεί στην Εφημερίδα της Κυβερνήσεως.
Ο Πρύτανης
ΦΩΤΙΟΣ ΜΑΡΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1810/11.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250201810.pdf | Tokens: 53505]